cyanic-selkie/wikianc huggingface dataset:
ศาลเจ้าพ่อช้างเผือก
พระอินทรไอยรา
พระอินทรไอยรา พระยาช้างที่พระยานครราชสีมานำทูลเกล้าฯ ถวาย เป็นช้างพังเผือกตรี ลูกเถื่อน สมโภชขึ้นระวาง ณ เดือนสี่ ปีขาล 1156 (พ.ศ. 2337) พระราชทานนามว่า พระอินทรไอยรา รัตนาเคนทร์ คเชนทรบดินทร์ อินทรังสรรค์ อนันตคุณ สมบูรณเลิศฟ้า
วัดสำเภาล่ม
วัดสำเภาล่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองตะเคียน ในตำบลปากกราน อำเภอพระนครศรีอยุธยา จังหวัดพระนครศรีอยุธยา ปัจจุบันมีพระครูภาวนารัตนาภรณ์ (กำพล สิริภทฺโท)	เป็นเจ้าอาวาส
การจำลองสมองทั้งหมด
ภาพรวม
นักวิทยาศาสตร์ชี้ว่า งานต่างๆที่เกิดจากจิตใจ เช่น การเรียนรู้ ความจำ และจิตรู้สำนึก ล้วนแล้วแต่เป็นกระบวนการทางเคมีไฟฟ้าของสมองและมีกฎบางอย่างที่ควบคุมอยู่ แนวคิดเรื่องของการคัดลอกจิตใจไปยังคอมพิวเตอร์นั้นเป็นการมองจิตใจว่าเป็นเครื่องจักรอย่างหนึ่ง ตรงข้ามกับแนวคิดทางชีวิตนิยมที่ให้ความสำคัญเรื่องของชีวิตและจิตรู้สำนึก
นักวิทยาศาสตร์คอมพิวเตอร์และนักประสาทวิทยาชื่อดังหลายคน ไม่ว่าจะเป็นดักลาส ฮอฟสตาดเตอร์ เจฟฟ์ ฮอว์กินส์ มาร์วิน มินสกี ได้ทำนายว่า คอมพิวเตอร์ที่โปรแกรมมาพิเศษจะฉลาดจนสามารถคิดหรือแม้แต่มีจิตรู้สำนึกได้แบบเดียวกับคน และเครื่องจักรควรจะมีความฉลาดระดับนั้นจึงจะสามารถคัดลอกจิตใจของคนไปสู่เครื่องได้
วัดสำเภาล่ม
วัดสำเภาล่ม เดิมชื่อ วัดทำใหม่ ตั้งวัดเมื่อ พ.ศ. 2200 ได้รับพระราชทานวิสุงคามสีมาเมื่อ พ.ศ. 2210 ได้เปลี่ยนมาเป็น "วัดสำเภาล่ม" เมื่อ พ.ศ. 2493 บริเวณวัดรายล้อมไปด้วยชุมชนมุสลิม ซึ่งชาวมุสลิมได้มาตั้งถิ่นฐานริมคลองตะเคียนเมื่อครั้งกรุงศรีอยุธยาเป็นราชธานี มีเรือสินค้าเข้ามาจอดท่าวัดสำเภาล่มได้โดยเฉพาะในสมัยแผ่นดินสมเด็จพระนารายณ์มหาราช
ศาลเจ้าพ่อช้างเผือก
พระอินทรไอยรา
ครั้นในสมัยรัชกาลที่ 2 ณ เดือนสี่ ปีวอก 1174 (พ.ศ.2355) ได้พระราชทานนามใหม่ว่า พระอินทรไอยรา คชาชาติฉัททันต์ พิศผิวพรรณเผือกตรีสียอดตองตากแห้ง วิศณุแกล้งรังรักษ์ มงคลลักษณเลิศฟ้า
ซามูแวล รอซา กงซัลวิส
ซามูแวล รอซา กงซัลวิส (Samuel Rosa Gonçalves; เกิดวันที่ 25 กุมภาพันธ์ ค.ศ. 1991) เป็นนักฟุตบอลชาวบราซิลที่เล่นในตำแหน่งกองหน้าให้แก่พีที ประจวบ ในไทยลีก
ศาลเจ้าพ่อช้างเผือก
พระเทพกุญชร
พระเทพกุญชร เป็นช้างเผือกพังเอก ลูกเถื่อน สมโภชขึ้นระวาง ณ เดือนสอง ปีระกา 1163 (พ.ศ.2344) พระราชทานนามว่า พระเทพกุญชร บวรศรีเศวต เอกชาติฉัททันต์ อนันตคุณ สมบูรณเลิศฟ้า
ซามูแวล รอซา กงซัลวิส
ช่วงแรก
ซามูแวลเริ่มต้นในระดับเยาวชนกับเซาโฌแซ ก่อนที่จะย้ายไปอิงเตร์นาซีโยนัลใน ค.ศ. 2010 ต่อมาในเดือนเมษายน ค.ศ. 2011 เขาย้ายไปฟลูมีเน็งซี โดยลงเล่นให้กับสโมสรในแซรีอีอาฤดูกาล 2012 เขาทำ 5 ประตูจากการลงเล่นในลีก 23 นัด และมีส่วนช่วยให้ทีมชนะเลิศลีกสมัยที่ 4 นอกจากนี้ในปีเดียวกัน เขาได้ลงเล่น 5 นัดในกังเปโอนาตูการียอกา ช่วยให้ทีมชนะเลิศการแข่งขันระดับรัฐเป็นสมัยที่ 31 ฤดูกาลถัดมา เขาลงเล่น 45 นัดและทำได้ 9 ประตูจากทุกรายการ โดยรวมถึงการลงเล่น 8 นัดในโกปาลิเบร์ตาโดเรส เขามีข่าวเชื่อมโยงกับอัสปัญญ็อลในลาลิกาในช่วงตลาดซื้อ-ขายฤดูร้อน 2013 อย่างไรก็ตาม ฟลูมีเน็งซีไม่สามารถบรรลุข้อตกลงกับอัสปัญญ็อลได้ ในเดือนมกราคม ค.ศ. 2014 เขาถูกปล่อยยืมตัวให้กับแอลเอ แกลักซีในเมเจอร์ลีกซอกเกอร์ ต่อมาในวันที่ 12 มีนาคม ค.ศ. 2014 ซามูแวลทำประตูแรกในนามแกลักซี ช่วยให้ทีมเอาชนะสโมสรติฆัวนาจากเม็กซิโกไปได้ 1-0 ในรายการคอนคาแคฟแชมเปียนส์ลีก ต่อมาในวันที่ 10 กรกฎาคม ค.ศ. 2014 สัญญายืมตัวของเขากับแกลักซีสิ้นสุดลง
สาธารณรัฐอาหรับเยเมน
สาธารณรัฐอาหรับเยเมน (Yemen Arab Republic; YAR; الجمهورية العربية اليمنية al-Jumhūrīyah al-‘Arabīyah al-Yamanīyah) หรือ เยเมนเหนือ หรือ เยเมน (ซานา) เป็นรัฐที่ตั้งอยู่ทางตะวันตกเฉียงเหนือของเยเมนในปัจจุบัน สถาปนาขึ้นในปี ค.ศ. 1962 หลังการโค่นล้มพระเจ้ามุฮัมหมัด อัลบัดร์แห่งราชอาณาจักรมุตาวัคคิไลต์เยเมน และทำให้เกิดสงครามกลางเมืองเยเมนเหนือที่กินเวลาถึง 8 ปี หลังสงคราม เยเมนเหนือมีแผนจะรวมประเทศกับเยเมนใต้ และในปี ค.ศ. 1990 ทั้งสองประเทศก็รวมตัวกันในชื่อ "สาธารณรัฐเยเมน" อดีตประธานาธิบดีคนสุดท้ายของเยเมนเหนือ อะลี อับดุลลอฮ์ ศอเลียะห์ ขึ้นเป็นประธานาธิบดีคนแรกของเยเมนหลังทำสงครามกับกลุ่มแบ่งแยกดินแดนเยเมนใต้ในสงครามกลางเมืองเยเมน ค.ศ. 1994
ศาลเจ้าพ่อช้างเผือก
พระเทพกุญชร
ครั้นในสมัยรัชกาลที่ 2 ณ เดือนสอง ปีวอก 1174 (พ.ศ.2355) ได้พระราชทานนามใหม่ว่า พระเทพกุญชร บวรศรีเศวต อมเรศนฤมิตร เผือกผ่องพิศโสภณ มิ่งมงคลนาเคนทร์ คเชนทรเฉลิมขวัญ ชาติฉัททันต์สูงศักดิ์ วิไลลักษณเลิศฟ้า
ซามูแวล รอซา กงซัลวิส
ฤดูกาล 2020–21
ในวันที่ 26 ธันวาคม ค.ศ. 2020 ซามูแวลลงเล่นนัดแรกให้แก่บุรีรัมย์ ยูไนเต็ด โดยทำหนึ่งประตูและหนึ่งแอสซิสต์ ช่วยให้บุรีรัมย์บุกเอาชนะชลบุรีที่ชลบุรีสเตเดียม 2–0 ต่อมาในวันที่ 6 กุมภาพันธ์ ค.ศ. 2021 เขาทำประตูที่ 2 ในลีก ช่วยให้บุรีรัมย์เปิดบ้านเอาชนะราชบุรี มิตรผลไปได้ 3–0 ต่อมาในวันที่ 27 กุมภาพันธ์ เขากลับมาลงเล่นหลังหายจากอาการบาดเจ็บ และได้ทำประตูที่ 3 ในลีก ช่วยให้บุรีรัมย์บุกเอาชนะนครราชสีมา มาสด้า ที่สนามกีฬาเฉลิมพระเกียรติ 80 พรรษา 3–0 ต่อมาในวันที่ 21 มีนาคม เขาทำสองประตูในลีกในนัดที่บุรีรัมย์เปิดบ้านเอาชนะพีที ประจวบ 4–0 ช่วยให้ทีมการันตีจบอันดับที่ 2 ของตารางได้สำเร็จ
ศาลเจ้าพ่อช้างเผือก
เสาที่ผูกช้างเผือก
เสาที่ผูกช้างเผือกเป็นไม้ตะเคียนหิน ไม่ปรากฏเป็นหลักฐานว่าขุดฝังเพื่อผูกช้างในวันเดือนปีใด แต่ที่ว่าอยู่นอกเมืองทางด้านเหนือนั้น ก็คือทิศตะวันออกเฉียงใต้ของโรงเรียนสุรนารีวิทยาปัจจุบัน (มุมโรงเรียนสุนารีวิทยา ตรงข้ามกับสำนักงานสหกรณ์จังหวัด)
ซามูแวล รอซา กงซัลวิส
ฤดูกาล 2020–21
ในวันที่ 3 เมษายน ค.ศ. 2021 การแข่งขันช้าง เอฟเอคัพ รอบ 8 ทีมสุดท้าย เขาทำประตูขึ้นนำจากการยิงลูกโทษ ช่วยให้ทีมเปิดบ้านเอาชนะเอสซีจี เมืองทอง ยูไนเต็ดไปได้ 2–0 ผ่านเข้าสู่รอบรองชนะเลิศได้สำเร็จ
กีฬาเรือใบในโอลิมปิกฤดูร้อน 2004
การแข่งขันเรือใบในโอลิมปิกฤดูร้อน 2004 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-28 สิงหาคม พ.ศ. 2547 จัดขึ้นที่สนาม Agios Kosmas Olympic Sailing Centre ซึ่งการแข่งขันกีฬาเรือใบครั้งนี้มีการแข่งขันทั้งหมด 11 รายการ คือ ประเภททีมชาย 4 รายการ และประเภททีมหญิง 4 รายการ และประเภทผสม 4 รายการ โดยมีนักกีฬาเข้าร่วมแข่งขัน 400 คน จาก 61 ประเทศ
ศาลเจ้าพ่อช้างเผือก
เสาที่ผูกช้างเผือก
ประมาณปี พ.ศ.2504 มีการขยายถนนมิตรภาพด้านหน้าโรงเรียนสุรนารี โดยบริษัทฝรั่งเป็นผู้ก่อสร้างให้รื้อถอนเสาหลักช้างเผือกออก โดยยอมให้มีการตั้งศาลทำพิธีย้ายไปตั้งที่ฝั่งตรงข้าม ในพื้นที่ของสำนักงานสหกรณ์จังหวัดปัจจุบัน ต่อมานายช่างฝรั่งคนนั้นขับรถไปประสบอุบัติเหตุเสียชีวิต ผู้คนเชื่อกันว่า เป็นเพราะไปถอนเสาหลักช้างเผือก
ซามูแวล รอซา กงซัลวิส
ฤดูกาล 2021–22
ในวันที่ 11 กันยายน ค.ศ. 2021 ซามูแวลทำประตูแรกในไทยลีก ฤดูกาล 2021–22 ช่วยให้ทีมเปิดบ้านเอาชนะทีมน้องใหม่อย่างเชียงใหม่ ยูไนเต็ด 4–0 ต่อมาในวันที่ 2 ตุลาคม เขาทำประตูที่สองในลีก ช่วยให้ทีมบุกไปเอาชนะพีที ประจวบที่สามอ่าวสเตเดียม 2–0 สัปดาห์ถัดมา เขาทำประตูที่สามในลีกด้วยการยิงลูกโทษ ช่วยให้ทีมเอาชนะสมุทรปราการ ซิตี้ 2–1 ที่เขากระโดง สเตเดียม และในวันที่ 17 ตุลาคม เขาทำประตูที่ 4 ในลีก ช่วยให้ทีมเปิดบ้านเอาชนะนครราชสีมา มาสด้า 2–0 วันที่ 24 ตุลาคม เขาทำประตูที่ 5 ในลีก ช่วยให้ทีมบุกไปแซงเอาชนะราชบุรี มิตรผลที่มิตรผลสเตเดียม 2–1 ต่อมาในวันที่ 27 ตุลาคม การแข่งขันช้าง เอฟเอคัพ 2564–65 รอบ 64 ทีมสุดท้าย ซามูแวลทำประตูช่วยให้ทีมบุกไปเอาชนะสโมสรแพร่ ยูไนเต็ดจากไทยลีก 2 ด้วยผล 3–0 ทำให้ทีมผ่านเข้าสู่รอบ 32 ทีมสุดท้ายได้สำเร็จ และในวันที่ 31 ตุลาคม เขาทำประตูที่ 6 ในลีก ช่วยให้ทีมเปิดบ้านเอาชนะเมืองทอง ยูไนเต็ดไปได้ 2–0
ศาลเจ้าพ่อช้างเผือก
เสาที่ผูกช้างเผือก
เนื่องจากหลักช้างเผือก เป็นที่เคารพชาวเมือง แต่ตั้งอยู่ในที่ไม่เหมาะสม และมีภูมิทัศน์ที่ไม่สวยงาม จึงย้ายมาตั้งอยู่ตรงมุมถนนมนัสตัดกับถนนพลแสน ในที่สวนสาธารณะริมคูเมืองของเทศบาลนครนครราชสีมาในปัจจุบัน ห่างจากที่เดิมประมาณ 100 เมตร
ซามูแวล รอซา กงซัลวิส
ฤดูกาล 2021–22
วันที่ 24 พฤศจิกายน ค.ศ. 2021 การแข่งขันช้าง เอฟเอคัพ 2021–22 รอบ 32 ทีมสุดท้าย เขาทำประตูช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ
ศาลเจ้าพ่อช้างเผือก
เสาที่ผูกช้างเผือก
ต่อมาการตั้งชื่อถนนเส้นจากที่ตั้งเสาหลักช้างเผือกเดิม ซึ่งเริ่มจากถนนมิตรภาพตรงไปผ่านโรงพยาบาลมหาราชถึงบ้านประโดกและบ้านหมื่นไวย จึงให้ชื่อถนนเส้นนี้ว่า ถนนช้างเผือก
โคชินเอ็ตสึ
ชื่อของโคเอ็ตสึมาจากชื่อของอดีตแคว้นที่อยู่ใกล้กัน — ไค (ปัจจุบันคือยามานาชิ), ชินาโนะ (ปัจจุบันคือนางาโนะ) และเอจิโงะ (ปัจจุบันคือนีงาตะ) อนุภูมิภาคล้อมรอบด้วยทะเลญี่ปุ่นทางตะวันตกเฉียงเหนือ โฮกูริกุทางคะวันตก โทไกทางตะวันตกเฉียงใต้ คันโตทางตะวันออกเฉียงใต้ และโทโฮกุทางตะวันออกเฉียงเหนือ ชื่ออนุภูมิภาคนี้มักรวมกับภูมิภาคคันโต ("คันโต-โคชินเอ็ตสึ" ) และบางครั้งอาจรวมกับโฮกูริกุ ("คันโต-โคชินเอ็ตสึ-โฮกูริกุ" หรือ "โฮกูริกุ-โคชินเอ็ตสึ" )
ประชากร
จากข้อมูลสำมะโนญี่ปุ่น และข้อมูลนี้ อนุภูมิภาคโคชินเอ็ตสึมีอัตราการเติบโตของประชากรติดลดตั้งแต่ ค.ศ. 2000
รายชื่อโรงเรียนในจังหวัดบุรีรัมย์
สำนักงานคณะกรรมการการศึกษาขั้นพื้นฐาน
จังหวัดบุรีรัมย์มีโรงเรียนสังกัด สพฐ. จำนวน 904 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาบุรีรัมย์ (สพม.บุรีรัมย์) จำนวน 66 โรงเรียน โรงเรียนสังกัดสำนักงานเขตพื้นที่การศึกษาประถมศึกษาบุรีรัมย์ทั้ง 4 เขตจำนวน 837 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
เขตพื้นที่การศึกษาประถมศึกษาของจังหวัดบุรีรัมย์แบ่งดังนี้
สำนักงานเขตพื้นที่การศึกษามัธยมศึกษาบุรีรัมย์
จังหวัดบุรีรัมย์อยู่ในเขตพื้นที่การศึกษามัธยมศึกษาบุรีรัมย์ โดยมีโรงเรียนในสังกัดจำนวน 66 โรงเรียน ซึ่งจัดอยู่ใน 9 สหวิทยาเขต ได้แก่
สำนักงานเขตพื้นที่การศึกษาประถมศึกษาบุรีรัมย์ เขต 1
สพป.บุรีรัมย์ เขต 1 มีพื้นที่ครอบคลุม 4 อำเภอทางตอนกลางของจังหวัด ได้แก่อำเภอเมืองบุรีรัมย์ อำเภอชำนิ อำเภอลำปลายมาศ และอำเภอบ้านด่าน มีโรงเรียนในความรับผิดชอบจำนวน 202 โรงเรียน โดยแบ่งเป็นอำเภอเมืองบุรีรัมย์ 95 โรงเรียน อำเภอลำปลายมาศ 74 โรงเรียน อำเภอชำนิ 17 โรงเรียน และอำเภอบ้านด่าน 16 โรงเรียน
สำนักงานเขตพื้นที่การศึกษาประถมศึกษาบุรีรัมย์ เขต 2
สพป.บุรีรัมย์ เขต 2 มีพื้นที่ครอบคลุม 5 อำเภอทางตะวันออกของจังหวัด ได้แก่อำเภอประโคนชัย อำเภอกระสัง อำเภอบ้านกรวด อำเภอพลับพลาชัย และอำเภอห้วยราช มีโรงเรียนในความรับผิดชอบจำนวน 229 โรงเรียน โดยแบ่งเป็นอำเภอประโคนชัย 76 โรงเรียน อำเภอกระสัง 67 โรงเรียน อำเภอบ้านกรวด 47 โรงเรียน อำเภอพลับพลาชัย 23 โรงเรียน และอำเภอห้วยราช 16 โรงเรียน
สำนักงานเขตพื้นที่การศึกษาประถมศึกษาบุรีรัมย์ เขต 3
สพป.บุรีรัมย์ เขต 3 มีพื้นที่ครอบคลุม 8 อำเภอทางตอนใต้ของจังหวัด ได้แก่อำเภอนางรอง อำเภอปะคำ อำเภอละหานทราย อำเภอหนองกี่ อำเภอโนนสุวรรณ เฉลิมพระเกียรติ อำเภอหนองหงส์ และอำเภอโนนดินแดง มีโรงเรียนในความรับผิดชอบจำนวน 214 โรงเรียน โดยแบ่งเป็นอำเภอนางรอง 56 โรงเรียน อำเภอหนองกี่ 35 โรงเรียน อำเภอละหานทราย 34 โรงเรียน อำเภอหนองหงส์ 31 โรงเรียน อำเภอเฉลิมพระเกียรติ 19 โรงเรียน อำเภอปะคำ 18 โรงเรียน อำเภอโนนดินแดง 12 โรงเรียน และอำเภอโนนสุวรรณ 9 โรงเรียน
สำนักงานเขตพื้นที่การศึกษาประถมศึกษาบุรีรัมย์ เขต 4
สพป.บุรีรัมย์ เขต 4 มีพื้นที่ครอบคลุม 6 อำเภอทางเหนือของจังหวัด ได้แก่อำเภอพุทไธสง อำเภอสตึก อำเภอคูเมือง อำเภอนาโพธิ์ อำเภอบ้านใหม่ไชยพจน์ และอำเภอแคนดง มีโรงเรียนในความรับผิดชอบจำนวน 192 โรงเรียน โดยแบ่งเป็นอำเภอสตึก 60 โรงเรียน อำเภอคูเมือง 49 โรงเรียน อำเภอพุทไธสง 23 โรงเรียน อำเภอบ้านใหม่ไชยพจน์ 21 โรงเรียน อำเภอนาโพธิ์ 20 โรงเรียน และอำเภอแคนดง 19 โรงเรียน
สำนักบริหารงานการศึกษาพิเศษ
จังหวัดบุรีรัมย์มีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนราชประชานุเคราะห์ 51 ตั้งอยู่ตำบลนางรอง อำเภอนางรอง
องค์กรปกครองส่วนท้องถิ่น
จังหวัดบุรีรัมย์มีโรงเรียนในสังกัดองค์กรปกครองส่วนท้องถิ่น 15 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดบุรีรัมย์ (1 โรงเรียน) เทศบาลเมือง 3 แห่งได้แก่เทศบาลเมืองบุรีรัมย์ (3 โรงเรียน) เทศบาลเมืองชุมเห็ด (1 โรงเรียน) และเทศบาลเมืองนางรอง (2 โรงเรียน) เทศบาลตำบล 6 แห่ง และองค์การบริหารส่วนตำบล 1 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดบุรีรัมย์ซึ่งสังกัดสำนักงานคณะกรรมการการศึกษาเอกชนมีจำนวน 35 โรงเรียน
โรงเรียนสาธิตมหาวิทยาลัยในกำกับของสำนักงานคณะกรรมการอุดมศึกษา
จังหวัดบุรีรัมย์มีโรงเรียนสาธิต 1 โรงเรียนได้แก่โรงเรียนสาธิตมหาวิทยาลัยราชภัฏบุรีรัมย์ สังกัดคณะครุศาสตร์ มหาวิทยาลัยราชภัฏบุรีรัมย์ ตั้งอยู่ที่ตำบลในเมือง อำเภอเมืองบุรีรัมย์ จังหวัดบุรีรัมย์ เปิดสอนในระดับเตรียมอนุบาล (บริบาล) ถึงประถมศึกษา
อำเภอเมืองบุรีรัมย์
อำเภอเมืองบุรีรัมย์มี 119 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 1 จำนวน 95 โรงเรียน สังกัดสำนักงานคณะกรรมการการศึกษาเอกชน 8 โรงเรียน สังกัดสำนักงานเขตพื้นที่การศึกษามัธยมศึกษาบุรีรัมย์จำนวน 9 โรงเรียน สังกัดเทศบาลเมืองบุรีรัมย์ 3 โรงเรียน สังกัดเทศบาลเมืองชุมเห็ด 1 โรงเรียน สังกัดเทศบาลตำบลอิสาณ 2 โรงเรียน และสังกัดมหาวิทยาลัยราชภัฏบุรีรัมย์ 1 โรงเรียน
อำเภอกระสัง
อำเภอกระสังมี 72 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 2 จำนวน 67 โรงเรียน สังกัดสำนักงานเขตพื้นที่การศึกษามัธยมศึกษาบุรีรัมย์จำนวน 4 โรงเรียน และสังกัดเทศบาลตำบลกระสัง 1 โรงเรียน
อำเภอคูเมือง
อำเภอคูเมืองมี 54 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 49 โรงเรียน สังกัดสำนักงานคณะกรรมการการศึกษาเอกชน 1 โรงเรียน สังกัดสำนักงานเขตพื้นที่การศึกษามัธยมศึกษาบุรีรัมย์จำนวน 3 โรงเรียน และองค์การบริหารส่วนจังหวัดบุรีรัมย์ 1 โรงเรียน
อำเภอแคนดง
อำเภอแคนดงมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 19 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 2 โรงเรียน
อำเภอเฉลิมพระเกียรติ
อำเภอเฉลิมพระเกียรติมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 3 จำนวน 19 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 1 โรงเรียน
อำเภอชำนิ
อำเภอชำนิมี 18 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 1 จำนวน 17 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 1 โรงเรียน
อำเภอนางรอง
อำเภอนางรองมี 70 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 3 จำนวน 56 โรงเรียน สังกัดสำนักงานคณะกรรมการการศึกษาเอกชน 4 โรงเรียน สังกัดสำนักงานเขตพื้นที่การศึกษามัธยมศึกษาบุรีรัมย์จำนวน 7 โรงเรียน สังกัดเทศบาลเมืองนางรอง 2 โรงเรียน และสังกัดสำนักบริหารงานการศึกษาพิเศษ 1 โรงเรียน
อำเภอนาโพธิ์
อำเภอนาโพธิ์มี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 20 โรงเรียน สังกัดสำนักงานคณะกรรมการการศึกษาเอกชน 1 โรงเรียน สังกัดสำนักงานเขตพื้นที่การศึกษามัธยมศึกษาบุรีรัมย์จำนวน 2 โรงเรียน และเทศบาลตำบลนาโพธิ์ 1 โรงเรียน
อำเภอโนนดินแดง
อำเภอโนนดินแดงมี 17 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 3 จำนวน 12 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษาบุรีรัมย์จำนวน 1 โรงเรียน และเทศบาลตำบลโนนดินแดง 1 โรงเรียน
อำเภอบ้านกรวด
อำเภอบ้านกรวดมี 50 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 2 จำนวน 47 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 2 โรงเรียน
อำเภอบ้านด่าน
อำเภอบ้านด่านมี 17 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 1 จำนวน 16 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 1 โรงเรียน
อำเภอบ้านใหม่ไชยพจน์
อำเภอบ้านใหม่ไชยพจน์มี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 21 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 1 โรงเรียน
อำเภอประโคนชัย
อำเภอประโคนชัยมี 84 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 2 จำนวน 76 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดสำนักงานเขตพื้นที่การศึกษามัธยมศึกษาบุรีรัมย์จำนวน 5 โรงเรียน และสังกัดเทศบาลตำบลประโคนชัย 1 โรงเรียน
อำเภอปะคำ
อำเภอปะคำมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 3 จำนวน 18 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 2 โรงเรียน
อำเภอพลับพลาชัย
อำเภอพลับพลาชัยมี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 2 จำนวน 23 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 1 โรงเรียน
อำเภอพุทไธสง
อำเภอพุทไธสงมี 25 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 23 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 1 โรงเรียน
อำเภอละหานทราย
อำเภอละหานทรายมี 39 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 3 จำนวน 34 โรงเรียน สังกัดสำนักงานคณะกรรมการการศึกษาเอกชน 1 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 4 โรงเรียน
อำเภอลำปลายมาศ
อำเภอลำปลายมาศมี 85 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 1 จำนวน 74 โรงเรียน สังกัดสำนักงานคณะกรรมการการศึกษาเอกชน 5 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 6 โรงเรียน
อำเภอสตึก
อำเภอสตึกมี 69 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 4 จำนวน 60 โรงเรียน สังกัดสำนักงานคณะกรรมการการศึกษาเอกชน 3 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 6 โรงเรียน
อำเภอหนองกี่
อำเภอหนองกี่มี 39 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 3 จำนวน 35 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 2 โรงเรียน
อำเภอหนองหงส์
อำเภอหนองหงส์มี 35 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 3 จำนวน 31 โรงเรียน สังกัดสำนักงานคณะกรรมการการศึกษาเอกชน 2 โรงเรียน และสังกัดสำนักงานเขตพื้นที่การศึกษามัธยมศึกษาบุรีรัมย์จำนวน 2 โรงเรียน
อำเภอห้วยราช
อำเภอห้วยราชมี 19 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาบุรีรัมย์เขต 2 จำนวน 16 โรงเรียน สังกัดสำนักงานเขตพื้นที่การศึกษามัธยมศึกษาบุรีรัมย์จำนวน 1 โรงเรียน สังกัดเทศบาลตำบลสามแวง 1 โรงเรียน และสังกัดองค์การบริหารส่วนตำบลบ้านตะโก 1 โรงเรียน
กองทัพแห่งความชอบธรรม
กองทัพแห่งความชอบธรรม (, ลัชกาเรตัยบา, LeT;, ) เป็นองค์กรทหารอิสลามที่ปฏิบัติการในอินเดียและปากีสถาน ก่อตั้งโดย Hafiz Saeed, Abdullah Azzam และมุญาฮิดีนบางส่วน   ซึ่งได้รับเงินทุนจากอุซามะฮ์ บิน ลาดิน ในช่วงสงครามโซเวียต–อัฟกานิสถาน
ปฏิบัติการ
กลุ่มนี้เริ่มโจมตีชาวอินเดียในกัษมีระตั้งแต่ พ.ศ. 2536 โดยทางกลุ่มออกมาประกาศความรับผิดชอบในการโจมตีสนามบินเมืองศรีนครเมื่อ พ.ศ. 2544 และการโจมตีทหารอินเดียตามแนวชายแดน
บริษัทประกันวินาศภัย
รายชื่อบริษัทประกันภัยในประเทศไทย
พัก ซ็อน-โฮ
พัก ซ็อน-โฮ (Park Seon-ho; ฮันกึล:박선호; เกิด 15 มีนาคม ค.ศ. 1984 —) เป็นนักแข่งจักรยานชาวเกาหลีใต้ ในการแข่งขันกีฬาโอลิมปิกฤดูร้อน 2012 เขาแข่งจักรยานในประเภททีมเพอร์ซูตทีมชายให้กับทีมชาติเกาหลีใต้
ทางหลวงเอเชียสาย 84
ทางหลวงเอเชียสาย 84 (AH84) เป็นถนนแนวตะวันออก-ตะวันตกในโครงข่ายทางหลวงสายเอเชีย มีระยะทาง 1,074 กิโลเมตร (667 ไมล์) เส้นทางเริ่มต้นจากเมือง Doğubeyazıt และสิ้นสุดที่เมืองชายทะเล เมร์ซีน ประเทศตุรกี โดยใช้เส้นทางร่วมกับทางหลวงยุโรป E90 และทางหลวงยุโรป E99
ทเวนตีฟอร์แครัตแมจิก (เพลง)
"ทเวนตีฟอร์แครัตแมจิก" (24K Magic) เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม ทเวนตีฟอร์แครัตแมจิก (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 7 ตุลาคม ค.ศ. 2016
อาปูร์ตูเกซา
อาปูร์ตูเกซา (A Portuguesa) เป็นชื่อของเพลงชาติแห่งสาธารณรัฐโปรตุเกส ประพันธ์บทร้องโดยเองรีกี ลอปิช ดี เมงดงซา (Henrique Lopes de Mendonça) ทำนองโดยอัลเฟรดู ไกล์ (Alfredo Keil) เริ่มใช้ในฐานะเพลงประจำกลุ่มการเมืองนิยมสาธารณรัฐในโปรตุเกส และนับเป็นเพลงชาติของสาธารณรัฐโปรตุเกสมาตั้งแต่ปี พ.ศ. 2454 แทนที่เพลง "อูอีนูดาการ์ตา" (O Hino da Carta) อันเป็นเพลงชาติเพลงสุดท้ายของราชอาณาจักรโปรตุเกสสมัยราชาธิปไตยภายใต้รัฐธรรมนูญในโปรตุเกส
บทร้อง
เนื้อร้องของเพลงอาปูร์ตูเกซา ใช้เนื้อร้องบทแรกจากบทกวีชื่อเดียวกันของเมงดงซา ตามด้วยท่อนแยกหรือบทร้องรับประสานเสียง สำหรับบทที่สองและบทที่สามจากบทกวีของเมงดงซานั้นไม่ได้รวมไว้ในเนื้อสำหรับใช้เป็นเพลงชาติด้วย
ลูกโขน
ลูกโขน เป็นละครโทรทัศน์ไทย. ละครเทิดพระเกียรติวันพ่อ จากบทประพันธ์ของ ธูปทอง ถูกสร้างครั้งแรกเมื่อปี พ.ศ. 2553 เขียนบทโทรทัศน์โดยตรียูงทองกำกับการแสดงโดย ธงชัย ประสงค์สันติ นำแสดงโดย ศรัณย์  ศิริลักษณ์,พิมพ์ชนก ลือวิเศษไพบูลย์ ผลิตโดย พอดีคำ ธงชัย ประสงค์สันติ ออกอากาศทาง สถานีโทรทัศน์สีกองทัพบกช่อง 7
วอน (เธอ)
วอน(เธอ) (อังกฤษ: please(her)) ภาพยนตร์จากค่ายเอ็ม เทอร์ตี้ ไนน์ หรือ M39 และ mad Arai-D ครีเอทีฟดีไซน์สตูดิโอ ซึ่งเล่าถึงเรื่องราวความรักของคน 4 คนในเหตุการณ์เดียวกันแต่ต่างมุมมองกันด้วยแนวคิดทุกคนล้วนเป็นตัวเอกในเรื่องราวของตัวเอง เขียนบทและกำกับการแสดงโดยสุโกสินทร์ อัครพัฒน์
วอน (เธอ) ฉายรอบสื่อมวลชนในวันที่ 21 ธันวาคม พ.ศ. 2563 ที่เมเจอร์ ซีนีเพล็กซ์ รัชโยธิน และเข้าฉายวันแรกวันที่ 24 ธันวาคม พ.ศ. 2563 ในสัปดาห์แรกที่เข้าฉาย (24 – 27 ธันวาคม พ.ศ. 2563) ทำรายได้อยู่ที่อันดับที่ 5 ของ Thailand Box Office และเริ่มฉายฉบับไดเรคเตอร์ส คัท ที่มีความยาวของภาพยนตร์เพิ่มขึ้น 29 นาที ในวันที่ 4 กุมภาพันธ์ พ.ศ. 2564 รวมเวลาเข้าฉายทั้ง 2 ฉบับ 10 สัปดาห์
โครงเรื่อง
เล่าถึงเรื่องราวความรักของกลุ่มเพื่อน 4 คน ซึ่งแต่ละคนมีพื้นฐานครอบครัว ทัศนคติ และมุมมองในการใช้ชีวิตที่แตกต่างกัน ทำให้การกระทำต่างๆ และการตัดสินใจในเรื่องราวต่างๆ ก็แตกต่างกันไปตามแนวคิดและประสบการณ์ของตน โดยเรื่องราวเริ่มจากเพื่อนสนิท 2 คนที่จบจากโรงเรียนชายล้วน เดี่ยว (พีรวิชญ์ อรรถชิตสถาพร) และบิว (ภีมพล พาณิชย์ธำรง) ได้เข้ามาศึกษาที่คณะวิศวกรรมคอนเสิร์ตด้วยกัน ในวันปฐมนิเทศเดี่ยวก็ได้ตกหลุมรักเนเน่ (ษริกา สารทศิลป์ศุภา) เพื่อนใหม่รวมคณะจากโรงเรียนหญิงล้วน แต่เนเน่กลับไปชอบบิว ในขณะที่ตัวบิวเองก็ไม่แน่ใจในความรู้สึกของตัวเองแต่ก็ไม่ต้องการทำให้เดี่ยวเสียใจ ความสัมพันธ์รักสามเศร้าของทั้งสามคนมาถึงจุดเปลี่ยนเมื่อ โอม (ศุภพงษ์ อุดมแก้วกาญจนา) เพื่อนจากโรงเรียนเก่าของเดี่ยวและบิว ได้เข้ามาจีบและได้เป็นแฟนกับเนเน่ แต่หลังจากนั้นโอมก็นอกใจและทำให้เนเน่ตั้งครรภ์ เนเน่จึงตัดสินใจเดินทางไปศึกษาต่อที่อิตาลี ทิ้งเรื่องราวและบาดแผลไว้กับอีก 3 คนที่เหลือ
งานสร้าง
เป็นภาพยนตร์ที่ใช้เวลาเพียง 4 เดือนในการถ่ายทำโดยเริ่มบวงสรวงเปิดกล้องในวันที่ 24 สิงหาคม พ.ศ. 2563 เริ่มฟิตติ้งและซ้อมอ่านบทในช่วงต้นเดือนกันยายน เปิดกล้องคิวแรกวันที่ 21 กันยายน พ.ศ. 2563 และปิดกล้องในวันที่ 24 พฤศจิกายน พ.ศ. 2563 โดยผู้กำกับคุณสุโกสินทร์  อัครพัฒน์ ได้ให้สัมภาษณ์เกี่ยวกับภาพยนตร์ไว้ดังนี้ “ด้วยความที่หนังมันเล่น 4 มุม มันเหมือนหนัง 4 เรื่อง แต่เป็นเรื่องเดียวกัน นักแสดงเลยต้องเล่นเหมือนเดิม ไดอะร็อกเดิม 4 รอบแต่เปลี่ยนแอคติ้ง ถามว่าคนดูจะงงไหม ผมว่าไม่น่าจะงง เพราะเรารันทีละคน พอดูจนครบ 4 คน ก็จะเข้าใจว่าอ๋อ…มันคืออะไร เราไม่ได้ทำหนังอาร์ต หนังเราไม่ได้อินดี้ หนังเราแมสมาก”
ผลกระทบจากสถานการณ์โควิด
จากการระบาดของเชื้อไวรัสโคโรนา 2019 ระลอก 2 ในวันที่ 19 ธันวาคม พ.ศ. 2563 ส่งผลกระทบต่อแผนงานต่างๆ ของภาพยนตร์ โดยในวันที่ 21 ธันวาคม พ.ศ. 2563 ทางทีมงานได้ยุติการจัดงานและกิจกรรมการเปิดตัวภาพยนตร์ เหลือเพียงการชมภาพยนตร์ร่วมกัน และยังส่งผลกระทบถึงแผนงาน Movie Roadshow และยอดรายได้ของภาพยนตร์
คำวิจารณ์และการตอบรับ
วอนเธอฉายรอบสื่อมวลชนในวันที่ 21 ธันวาคม พ.ศ. 2563 โดยจัดให้เหล่าแฟนคลับของนักแสดงได้รวมเข้าชมด้วยภายใต้ชื่องาน วอนเธอ รอบวอนแฟน ก่อนจะเข้าฉายจริงในวันที่ 24 ธันวาคม พ.ศ. 2563 ซึ่งได้รับการตอบรับที่ดีจากคำวิจารณ์และการให้คะแนนรีวิวของสื่อต่างๆ เช่น
แหล่งข้อมูลอื่น
เว็บไซต์อย่างเป็นทางการของภาพยนตร์
คาร์สตา โลว์
คาร์สตา โลว์ (Karsta Lowe; 2 กุมภาพันธ์ ค.ศ. 1993 –) เป็นนักกีฬาวอลเลย์บอลชาวอเมริกันได้เล่นวอลเลย์บอลในสโมสรนารังคีโตลาสชังกาส โลว์เป็นสมาชิกของทีมวอลเลย์บอลหญิงทีมชาติสหรัฐอเมริกา
สโมสรฟุตบอลสุรนารี อาร์มี่ 2 ในฤดูกาล 2566
การแข่งขันฟุตบอลของสโมสรฟุตบอลสุรนารี อาร์มี่ 2 ประจำฤดูกาล 2566
คาร์สตา โลว์
ผลงานในระดับอาชีพ
เธอเล่นวอลเลย์บอลหญิงของวิทยาลัยในมหาวิทยาลัยแคลิฟอร์เนีย ลอสแอนเจลิส
สโมสรฟุตบอลสุรนารี อาร์มี่ 2 ในฤดูกาล 2566
สถิติการลงสนามและการทำประตูของผู้เล่น
! colspan=12 style="background:Black; color:#FFFFFF; text-align:center;"| ผู้รักษาประตู
คาร์สตา โลว์
ผลงานในระดับอาชีพ
โลว์เป็นส่วนหนึ่งของทีมชาติสหรัฐอเมริกาที่ได้รับเหรียญทองในการแข่งขันวอลเลย์บอลเวิลด์กรังด์ปรีซ์ 2015 และได้รับรางวัลผู้เล่นทรงคุณค่า
สโมสรฟุตบอลสุรนารี อาร์มี่ 2 ในฤดูกาล 2566
สถิติการลงสนามและการทำประตูของผู้เล่น
! colspan=12 style="background:Black; color:#FFFFFF; text-align:center;"| กองกลาง
! colspan=12 style="background:Black; color:#FFFFFF; text-align:center;"| กองหน้า
จำนวนผู้ชมในเกมลีก
แหล่งที่มา: PTT Lubricants Semi-pro League 2022/23
จักรพรรดิซ่งไท่จู่
ขณะอยู่ในราชสมบัติ จ้าว ควงอิ้น ปราบปรามรัฐจิงหนาน (荆南), ฉู่ยุคหลัง (後蜀), ถังใต้ (南唐), และฮั่นใต้ (南漢) เป็นผลสำเร็จ จึงสามารถผนวกแผ่นดินเมืองจีน (中國本土) นำไปสู่การสิ้นสุดของยุคห้าวงศ์สิบรัฐ (五代十國) อันวุ่นวาย แต่เพื่อสร้างฐานอำนาจของตนให้แข็งแรง จ้าว ควงอิ้น ลดทอนอำนาจแม่ทัพนายกอง และหันไปพึ่งพาขุนนางพลเรือนในการบริหารราชกิจแทน เมื่อสิ้นเขาแล้ว น้องชายของเขา จ้าว ควงอี้ (趙匡義) ขึ้นสืบบัลลังก์ต่อในนาม ซ่งไท่จง (宋太宗)
ริชาร์ด อาร์โนลด์
ริชาร์ด อาร์โนลด์ (Richard Arnold; เกิด 26 เมษายน 1971) เป็นนักบัญชีชาวอังกฤษ ซึ่งเป็นประธานเจ้าหน้าที่บริหารของแมนเชสเตอร์ยูไนเต็ด เขารับตำแหน่งแทน เอ็ด วู้ดเวิร์ด ในบทบาทนี้ในวันอังคารที่ 1 กุมภาพันธ์ ค.ศ. 2022
การศึกษา
อาร์โนลด์ได้รับการศึกษาที่ โรงเรียนคิงส์สคูล เชสเตอร์ และ มหาวิทยาลัยบริสตอล ในสหราชอาณาจักร โดยสำเร็จการศึกษาระดับปริญญาตรี วิทยาศาสตรบัณฑิต สาขา ชีววิทยา ในปี ค.ศ. 1993 เขาผ่านการรับรองเป็นนักบัญชีชาร์เตอร์ดในปี ค.ศ. 1996 ปัจจุบันเขาดำรงตำแหน่งผู้ว่าการโรงเรียนคิงส์สคูลเชสเตอร์
การทำงาน
อาร์โนลด์ ร่วมงานกับบริษัท ไพรซ์วอเทอร์เฮาส์คูเปอส์ ในปี ค.ศ. 1993 โดยทำงานเป็นผู้จัดการอาวุโสด้านโทรคมนาคมและสื่อ ขณะอยู่ที่ PwC เขาทำงานเกี่ยวกับการแปรรูป บริษัทซาอุดิเทเลคอม และมีส่วนร่วมใน การเสนอขายหุ้นใหม่แก่ประชาชนทั่วไปเป็นครั้งแรก หรือ ไอพีโอ ของ ออเรนจ์ เทเลคอมมูนิเคชั่นส์ ในสหราชอาณาจักร
หลังจาก 6 ปีที่ PwC อาร์โนลด์ ได้ลาออกและร่วมงานกับ Global Crossing Europe Ltd. ซึ่งเป็นบริษัทโทรคมนาคมระดับโลก และช่วยเหลือพวกเขาในการปรับโครงสร้างธุรกิจระหว่างปี ค.ศ. 1999 ถึง ค.ศ. 2002 จากนั้นเขาก็ลาออก
อาร์โนลด์ ได้รับแต่งตั้งให้เป็นรองกรรมการผู้จัดการของ InterVoice Ltd. ในปี ค.ศ. 2002 โดยรับผิดชอบแผนกการขายและการตลาดช่องทางระหว่างประเทศของบริษัทเทคโนโลยี (InterVoice Inc.) ซึ่งจดทะเบียนใน ตลาดหลักทรัพย์ แนสแด็ก
ในปี ค.ศ. 2007 อาร์โนลด์ลาออกจากอินเตอร์วอยซ์และร่วมงานกับแมนเชสเตอร์ยูไนเต็ดในตำแหน่งผู้อำนวยการฝ่ายการค้า เขาได้รับการเลื่อนตำแหน่งให้เป็นกรรมการผู้จัดการและกรรมการของ Manchester United PLC เมื่อวันที่ 1 กรกฎาคม ค.ศ. 2013 โดยเข้าควบคุมการดำเนินธุรกิจของสโมสร หลังจากที่ เดวิด กิลล์ หัวหน้าผู้บริหารลาออกและแทนที่โดย เอ็ด วู้ดเวิร์ด รองประธานบริหาร อาร์โนลด์ นั่งเป็นกรรมการของ เอ็มยูทีวี ซึ่งเป็นสถานีโทรทัศน์ของสโมสรและ Manchester United Merchandising Limited ในช่วงเวลาที่เขาอยู่ที่สโมสร เขาได้มีส่วนสำคัญในการสร้างความน่าสนใจให้กับแบรนด์แมนเชสเตอร์ ยูไนเต็ด ไปทั่วโลก โดยเปิดสำนักงานการค้าใน เมย์แฟร์, นิวยอร์ก และ ฮ่องกง อาร์โนลด์ดูแลการลงนามในสัญญาสปอนเซอร์ที่ทำกำไรได้หลายฉบับ ซึ่งรวมถึงข้อตกลงการเป็นสปอนเซอร์ชุดแข่งมูลค่า 600 ล้านดอลลาร์สหรัฐที่ทำสถิติโลกเป็นเวลา 7 ปีกับ เจเนอรัลมอเตอร์ส/เชฟโรเลต (2014) และข้อตกลงอุปกรณ์กีฬามูลค่า 1.3 พันล้านดอลลาร์สหรัฐกับ อาดิดาส เป็นเวลา 10 ปี (2015) เป็นข้อตกลงที่มีมูลค่าทางการตลาดมากที่สุดในประวัติศาสตร์ธุรกิจกีฬาในขณะนั้น
อาร์โนลด์ได้รับการเสนอชื่อเข้ารอบสุดท้ายโดยสถาบันกรรมการในสาขา Young Director of the Year ในปี ค.ศ. 2004 และ 2005 สำหรับผลงานของเขาที่ InterVoice ในปี ค.ศ. 2011 เขาได้รับการเสนอชื่อเข้าชิงรางวัลนักนวัตกรรมการกีฬาแห่งปีของนิตยสาร SportBusiness International จากความสำเร็จเชิงพาณิชย์ของเขากับแมนเชสเตอร์ ยูไนเต็ด
เชลซี แมนนิง
เชลซี เอลิซาเบธ แมนนิง (เกิด แบรดลีย์ เอ็ดเวิร์ด แมนนิง, 17 ธันวาคม พ.ศ. 2530) เป็นทหารแห่งกองทัพบกสหรัฐอเมริกาผู้ถูกจับกุมในเดือนพฤษภาคม พ.ศ. 2553 ในประเทศอิรัก หลังถูกสงสัยว่าส่งต่อข้อมูลลับให้แก่เว็บไซต์วิกิลีกส์ เขาถูกตั้งหลายข้อหา ซึ่งรวมถึงการส่งต่อสารสนเทศความมั่นคงของชาติให้แก่แหล่งที่ไม่ได้รับมอบอำนาจและช่วยเหลือข้าศึก ซึ่งเป็นความผิดที่มีโทษถึงประหารชีวิต แม้อัยการกล่าวว่า พวกเขาไม่มุ่งโทษประหารชีวิต เขาถูกนำตัวขึ้นศาลในเดือนกุมภาพันธ์ พ.ศ. 2555 ที่ฟอร์ทมีด รัฐแมรีแลนด์ ที่ซึ่งเขาปฏิเสธจะเข้าให้การแก้ฟ้อง การพิจารณามีขึ้นในเดือนสิงหาคม พ.ศ. 2556 เขาถูกพิพากษาให้จำคุกเป็นเวลา 35 ปี และสามารถขออภัยโทษได้ภายหลังถูกจำคุกไปแล้วแปดปี และถูกถอดยศและริบเกียรติทั้งหมดในกองทัพบกสหรัฐ
โรคระบาด
ในทางวิทยาการระบาด โรคระบาด (epidemic; มาจากรากศัพท์ภาษากรีก epi- หมายถึง บน, ระหว่าง demos หมายถึง ประชาชน) เป็นการจำแนกโรคอย่างหนึ่งซึ่งปรากฏกรณีใหม่ขึ้นในประชากรกลุ่มหนึ่งในระยะเวลาหนึ่ง ในอัตราที่สูงขึ้นมากกว่าที่คาดการณ์ไว้ โดยเทียบกับประวัติการเกิดโรคในอดีต (จำนวนของกรณีใหม่ในประชากรในระหว่างช่วงเวลาหนึ่ง ๆ เรียกว่า "อัตราอุบัติการณ์") โรคนั้นอาจเป็นโรคติดต่อทางสัมผัสหรือไม่ก็ได้
การจำแนก
การนิยามโรคระบาดอาจมาจากความรู้สึกของผู้นิยามเองก็ได้ขึ้นกับว่าคาดหวังจำนวนไว้เท่าไร โรคระบาดอาจจะจำกัดอยู่เฉพาะสถานที่ใดสถานที่หนึ่ง (หรือ outbreak), หรืออาจเกิดได้ทั่วไป (โรคระบาด; epidemic) หรืออาจกระจายไปทั่วโลก (โรคระบาดทั่ว; pandemic) เนื่องจากการจัดจำแนกว่าโรคใดเป็นโรคระบาดนั้นขึ้นกับว่าจำนวนที่คาดหวังหรือจำนวนที่คาดว่าปกตินั้นเป็นเท่าไร โรคที่เกิดกรณีขึ้นจำนวนน้อยแต่หายาก เช่น พิษสุนัขบ้าอาจจัดให้เป็นโรคระบาดได้ ในขณะที่โรคที่เกิดหลายกรณีหรือเป็นโรคทั่วไป (เช่น โรคหวัด) นั้นไม่จัดเป็นโรคระบาด
โรคประจำถิ่น
โรคทั่วไปที่เกิดขึ้นอย่างคงที่แต่อยู่ในอัตราสูงในประชากรนั้นอาจจัดให้เป็น โรคประจำถิ่น (endemic) ตัวอย่างของโรคประจำถิ่น เช่น มาลาเรียในบางบริเวณ เช่น แอฟริกา (เช่นในประเทศไลบีเรีย) ที่ซึ่งมีอัตราส่วนของประชากรส่วนมากที่คาดว่าจะต้องป่วยเป็นโรคมาลาเรียในช่วงใดช่วงหนึ่งของชีวิต
การใช้กับโรคไม่ติดต่อ
โรคระบาดอาจใช้ได้กับปัญหาสังคมที่เกิดขึ้นและกระจายไปทั่ว เช่น โรคอ้วน, ภาวะป่วยทางจิต, หรือการติดยาเสพติด
อาจารย์ของฉันไม่มีหาง
อาจารย์ของฉันไม่มีหาง หรือ ท่านอาจารย์ของฉันไม่มีหาง เป็นซีรีส์มังงะญี่ปุ่น แต่งเรื่องและวาดภาพโดย TNSK ตีพิมพ์ในนิตยสารกูด! อาฟเตอร์นูน นิตยสารมังงะแนวเซเน็งของสำนักพิมพ์โคดันชะตั้งแต่เดือนมกราคม พ.ศ. 2562 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 เมื่อเดือนกุมภาพันธ์ พ.ศ. 2566 ซีรีส์อนิเมะโทรทัศน์ดัดแปลงสร้างโดยสตูดิโอไลเดนฟิมส์ ออกอากาศตั้งแต่เดือนกันยายนถึงธันวาคม พ.ศ. 2565
เนื้อเรื่อง
เรื่องราวในยุคไทโชของญี่ปุ่น เด็กสาวทานูกิชื่อมาเมดะเดินทางเข้าเมืองโอซากะ พยายามหาทางแปลงร่างหลอกมนุษย์แต่ไม่ค่อยได้ผลในยุคสมัยใหม่ที่มีความก้าวหน้า มาเมดะได้ไปชมการแสดงราคุโกะที่เป็นศิลปะการแสดงเล่าเรื่องคนเดียว โดยหญิงสาวชื่อบุงโกะที่เป็นนักเล่าเรื่องราคุโกะที่มีชื่อเสียง มาเมดะประทับใจวิธีการ "หลอก" ด้วยราคุโกะจึงตัดสินใจขอฝากตัวเป็นศิษย์เพื่อฝึกฝนการแสดงราคุโกะกับบุงโกะ
มังงะ
อาจารย์ของฉันไม่มีหาง แต่งเรื่องและวาดภาพโดย TNSK เริ่มตีพิมพ์ในนิตยสารกูด! อาฟเตอร์นูน นิตยสารมังงะแนวเซเน็งของสำนักพิมพ์โคดันชะเมื่อวันที่ 7 มกราคม พ.ศ. 2562 สำนักพิมพ์โคดันชะรวบรวมตีพิมพ์เป็นหนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 6 กันยายน พ.ศ. 2562 วางจำหน่ายถึงเล่มที่ 10 เมื่อวันที่ 7 กุมภาพันธ์ พ.ศ. 2566
อนิเมะ
ซีรีส์อนิเมะโทรทัศน์มีการประกาศสร้างในนิตยสารกูด! อาฟเตอร์นูนฉบับเดือนกันยายน พ.ศ. 2564 ผลิตโดยสตูดิโอไลเดนฟิล์ม กำกับโดยฮิเดโยะ ยามาโมโตะ โดยโทโกะ มาจิดะดูแลบทที่ร่วมกันเขียนโดยเค ชิโมบายาชิ, อายะ ซัตสึกิ และยูโฮะ ยามาอูจิ ออกแบบตัวละครโดยเรียว ยามาอูจิและยังทำหน้าที่เป็นหัวหน้าผู้กำกับแอนิเมชัน แต่งดนตรีประกอบโดบสึกาซะ ยาโตกิ, อัตสึชิ ฮาราดะ และยูกิ ฮนดะจาก Arte Refact ซีรีส์อนิเมะเริ่มออกอากาศในวันที่ 30 กันยายน พ.ศ. 2565 ทางช่อง Tokyo MX, MBS และ BS Asahi เพลงเปิดชื่อเพลงว่า ร้องโดยวง GARNiDELiA ส่วนเพลงปิดชื่อเพลงว่า  ร้องโดย Hinano   เมเดียลิงก์ได้ลิขสิทธิ์เผยแพร่ซีรีส์อนิเมะในภูมิภาคเอเชีย-แปซิฟิกและสตรีมทางช่องยูทูบ อนิ-วัน เอเชีย
โรคระบาดทั่ว
โรคระบาดทั่ว (อังกฤษ: pandemic; มาจากรากศัพท์ภาษากรีก παν pan ทั้งหมด + δήμος demos ประชาชน) เป็นการระบาดของโรคติดเชื้อที่แพร่กระจายในประชากรมนุษย์ในบริเวณกว้าง (เช่น กระจายไปทั่วทวีป) หรือทั่วโลก
ความหมาย
จากนิยามขององค์การอนามัยโลก (WHO) โรคระบาดทั่วจะเกิดขึ้นเมื่อมีสามเงื่อนไข
มีโรคหรือสภาวะทางสุขภาพอื่นๆ ที่ไม่จัดเป็นโรคระบาดทั่วแม้ว่าจะเกิดการกระจายและการเสียชีวิตในประชากรจำนวนมาก แต่ไม่เข้าเกณฑ์เป็นโรคติดต่อ เช่น มะเร็ง ซึ่งเป็นสาเหตุการตายอันดับต้นๆ ของโลกแต่ไม่จัดเป็นโรคระบาดทั่วเพราะเป็นโรคไม่ติดต่อ (แม้ว่ามีสาเหตุของมะเร็งบางชนิดติดต่อกันได้)
เอดส์
ไวรัสเอชไอวีซึ่งเป็นสาเหตุของโรคเอดส์นั้นถ่ายทอดโดยตรงจากแอฟริกาไปยังประเทศเฮติ จากนั้นจึงแพร่กระจายในสหรัฐอเมริกาและส่วนอื่นๆ ของโลกตั้งแต่ประมาณ พ.ศ. 2512 (ค.ศ. 1969) ในปัจจุบันโรคเอดส์จัดเป็นโรคระบาดทั่ว โดยมีอัตราการติดเชื้อสูงถึงร้อยละ 25 ในภูมิภาคแอฟริกาใต้และตะวันออก ในปี พ.ศ. 2549 ความชุกของเชื้อเอชไอวีในสตรีมีครรภ์ในประเทศแอฟริกาใต้คือร้อยละ 29.1 การให้การศึกษาเกี่ยวกับการมีเพศสัมพันธ์อย่างปลอดภัยและการระวังการติดเชื้อผ่านทางเลือดช่วยชะลออัตราการติดเชื้อในประเทศแถบแอฟริกาหลายประเทศ อัตราการติดเชื้อในเอเชียและอเมริกายังกลับเพิ่มขึ้นอีก จากการวิจัยประชากรโดยองค์การสหประชาชาติประมาณการณ์ว่าโรคเอดส์จะคร่าชีวิตประชาชนในอินเดียถึง 31 ล้านคน และในจีนถึง 18 ล้านคนในปี พ.ศ. 2568 ผู้เสียชีวิตจากโรคเอดส์โดยรวมในแอฟริกาอาจสูงถึง 90–100 ล้านคนในปี พ.ศ. 2568
วัดวิเวกอาคม
วัดวิเวกอาคม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขวัญ อำเภอเมืองฉะเชิงเทรา จังหวัดฉะเชิงเทรา และเป็นที่ตั้งของสำนักปฏิบัติธรรมประจำจังหวัดฉะเชิงเทรา แห่งที่ 2 ปัจจุบันมีเจ้าอาวาสคือ พระครูใบฏีกาอยู่ คุตฺตวํโส
วัดวิเวกอาคม เดิมจัดตั้งขึ้นเป็นสำนักวิปัสสนา เมื่อ พ.ศ. 2542 ชื่อ สำนักวิเวกอาคมธรรมปฏิบัติ อยู่ในอุปถัมภ์ของสำนักงานกลางกองการวิปัสสนาธุระ วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร โดยมีนายชุม ดิษฐาพร และนางถนอม ดิษฐาพร ร่วมกับนางสุปรางค์ ศรีคชา เป็นผู้บริจาคที่ดินในการสร้างสำนักวิปัสสนา จำนวน 9 ไร่ และได้ยกฐานะเป็นวัดตามประกาศกรมการศาสนา เมื่อวันที่ 24 พฤษภาคม พ.ศ. 2545 ได้รับพระราชทานวิสุงคามสีมาเมื่อวันที่ 16 ธันวาคม พ.ศ. 2554
วัดวิเวกอาคมมีการจัดกิจกรรมอบรมปฏิบัติธรรม วิปัสสนากรรมฐาน เป็นประจำ รวมถึงจัดโครงการบรรพชา บวชศีลจาริณี เฉลิมพระเกียรติสมเด็จพระเทพรัตนราชสุดาฯ เป็นประจำทุกปี
บีบ็อพและร็อกสเตดี
บีบ็อพ (Bebop) และ ร็อกสเตดี (Rocksteady) เป็นตัวร้ายที่มีพลังพิเศษที่เป็นหมูป่าและแรด ซึ่งปรากฏในสิ่งพิมพ์ที่มีเต่านินจา รวมถึงสื่อที่เกี่ยวข้องทั้งหมด พวกมันทำตามคำสั่งของวายร้ายชเรดเดอร์ ผู้นำแห่งฟุตแคลน ชื่อของพวกมันทั้งสองมาจากแนวเพลง ได้แก่ บีบ็อพที่เป็นสไตล์แจ๊ส ในขณะที่ร็อกสเตดีเป็นดนตรีสไตล์จาเมกา ซึ่งเป็นต้นกำเนิดของเร็กเก
การสร้างตัวละคร
ตัวละครได้รับการออกแบบโดยปีเตอร์ แลร์ด ในขณะที่กำลังเจรจาดีลกับแอ็กชันฟิกเกอเทอร์เทิลส์กับบริษัทเพลย์เมตส์ทอยส์ เพราะพวกเขาต้องการให้มีตัวละครเพิ่มขึ้น พวกมันถูกเพิ่มเข้าไปในซีรีส์โทรทัศน์แอนิเมชันเต่านินจาปี ค.ศ. 1987 และได้รับการตั้งชื่อ, บุคลิก และเรื่องราวต้นกำเนิดโดยนักเขียนที่ชื่อเดวิด ไวส์ ตามคำแนะนำของเฟรด วูล์ฟ ในการ "ใส่สิ่งมีชีวิตกลายพันธุ์ให้มากขึ้นในซีรีส์"
อาร์ชีคอมิกส์
ร็อกสเตดีและบีบ็อพได้รับการนำเสนอในหนังสือการ์ตูนซีรีส์ทีนเอจมิวแตนต์นินจาเทอร์เทิลส์แอดเวนเจอส์โดยมีต้นกำเนิดและสมองทึบคล้ายกัน ตามที่บอกในการ์ตูนพวกเขาเป็นสมาชิกแก๊งข้างถนนที่ถูกทำให้กลายพันธุ์โดยชเรดเดอร์ เพื่อช่วยเขากำจัดเต่านินจา
เมื่อซีรีส์ดำเนินไป ด้านสัตว์ของบีบ็อพและร็อกสเตดีก็ปรากฏขึ้นตามที่พวกเขาฝัน และโหยหา 'สมัยก่อน' เมื่อพวกมันเป็นเพียงสัตว์ในป่า (โดยเฉพาะอย่างยิ่ง ร็อกสเตดีมีความฝันว่าเขาเป็นแรดตัวจริงในป่า) เมื่อชเรดเดอร์และพวกของเขาพ่ายแพ้ต่อเต่านินจาในตอน 'ไฟนอลคอนฟลิกต์' (ฉบับที่ 13) ร็อกสเตดีและบีบ็อพก็ถูกเนรเทศไปยังอีเดนเวิลด์ ซึ่งเป็นดาวเคราะห์สวรรค์ขนาดใหญ่ในไดเมนชันเอกซ์ที่เต็มไปด้วยความเป็นป่าและสัตว์ป่าตามธรรมชาติ โดยไม่มีมนุษย์หรือคล้ายจะทำลายความสงบของพวกเขา และพวกเขาก็สนุกกับมัน
ในฉบับ #23-#25 แครงซึ่งถูกเนรเทศไปยังดาวเคราะห์ทิ้งขยะพิษที่ชื่อมอร์บัสสำหรับอาชญากรที่ถูกเนรเทศ ได้มาเป็นเพื่อนกับอาชญากรอีกสองคน ซึ่งคือสแลชและเบลลีบอมบ์ กลุ่มดังกล่าวได้ขโมยยานอวกาศและมุ่งหน้าไปยังโลก แล้วเกิดหยุดระหว่างทางที่อีเดนเวิลด์ ซึ่งเป็นดาวเดียวกับที่บีบ็อพและร็อกสเตดีอาศัยอยู่ เมื่อรู้สึกเบื่อกับสวรรค์ ร็อกสเตดีและบีบ็อพจึงร่วมเดินทางกลับมายังโลก อย่างไรก็ตาม แทนที่จะต่อสู้กับเต่านินจา ทั้งคู่ก็ได้ทิ้งแครงและเหล่าวายร้ายไปต่อสู้กับเต่านินจาแทน แล้วเดินเตร่ไปตามถนนในนครนิวยอร์กด้วยตัวเอง พวกเขาปล้นร้านขายเสื้อผ้าเพื่อเอาเสื้อผ้าที่คล้ายกับชุดเดิม และร้านขายปืนสำหรับปืน จากนั้นพวกเขาก็ไปที่สวนสัตว์และทำลายกรงทั้งหมด โดยปล่อยสัตว์ทั้งหมดให้เป็นอิสระ ขณะที่เต่านินจาสามารถเอาชนะแครงได้ (ซึ่งยึดครองร่างของชเรดเดอร์) ร็อกสเตดีและบีบ็อพก็มาพร้อมกับปืนและสัตว์ในสวนสัตว์ทั้งหมด โดยตั้งใจจะพาพวกมันกลับไปที่อีเดนเวิลด์อย่างเดิม เต่านินจายอมจำนนและปล่อยให้บีบ็อพและร็อกสเตดีหนีไปในยานอวกาศพร้อมกับสัตว์ต่าง ๆ เลโอนาร์โดขอให้พวกเขานำแครงและเบลลีบอมบ์ที่พ่ายแพ้ต่อพวกเขากลับไปที่มอร์บัสในไดเมนชันเอกซ์ (ส่วนสแลชได้ออกจากที่เกิดเหตุไปแล้วและกำลังเดินไปในเมือง) บีบ็อพและร็อกสเตดีทำตามที่ขอและอำลาเต่านินจา โดยแผ่นรูปสุดท้ายของฉบับ #25 แสดงให้เห็นมนุษย์กลายพันธุ์ทั้งสองที่ถอดเสื้อผ้าและกลับไปใช้ชีวิตที่เรียบง่ายในป่าแห่งอีเดนเวิลด์
บีบ็อพและร็อกสเตดีดำรงความสามารถที่พวกเขาแสดงให้เห็นในการ์ตูนรวมถึงความแข็งแกร่งเหนือมนุษย์ หลังจากมินิซีรีส์แรกเริ่ม ทั้งคู่ดูเหมือนจะฉลาดน้อยกว่าเวอร์ชันการ์ตูนของพวกเขา
ในโซนิคยูนิเวิร์ส #29 ของสำนักพิมพ์อาร์ชีคอมิกส์ (มิถุนายน ค.ศ. 2011) บีบ็อพและร็อกสเตดีถูกพบในโซนเรือนจำ ซึ่งพร้อมที่จะกลั่นแกล้งสเคิร์จคู่ปรับที่ชั่วร้ายของโซนิคเดอะเฮดจ์ฮ็อก ผู้ซึ่งกำลังอ่าน "วิธีที่จะไม่ถูกมองเห็น"
ไอดีดับเบิลยู คอมิกส์
ในเวอร์ชันนี้ พวกเขาเข้าใจอย่างถ่องแท้ถึงความหมายของการกลายพันธุ์ โดยหลังจากประสบความสำเร็จในการต่อสู้และเอาชนะผู้ท้าชิงคนอื่น ๆ ทั้งหมดหลังจากพ่ายแพ้ให้กับพวกเต่าในฐานะมนุษย์ ขณะที่เจเนอัลโดกลายพันธุ์เป็นหมูป่ากลายพันธุ์ และแมกซ์เซนซ์กลายพันธุ์เป็นแรดขาวกลายพันธุ์ ซึ่งมีการเปิดเผยในไมโครซีรีส์ว่าพวกเขาเคยถูกไล่ออกจากแก๊งเนื่องจากความไร้ความสามารถ โดยพวกเขาตั้งใจที่จะอยู่ในฟุตแคลนอย่างคลั่งไคล้
กีฬาวอลเลย์บอลในซีเกมส์ 2015
การแข่งขันวอลเลย์บอลในซีเกมส์ 2015 จัดขึ้นที่โอซีบีซีอารีนาฮอลล์ 3, ประเทศสิงคโปร์ ระหว่างวันที่ 10–16 มิถุนายน พ.ศ. 2558
ประเทศที่เข้าร่วมแข่งขัน
รวมทั้งสิ้น 15 ทีมจาก 8 ประเทศในการแข่งขันวอลเลย์บอลในซีเกมส์ 2015:
กาโปเดย์กาปี
กาโปเดย์กาปี (capo dei capi; boss of bosses) หรือ กาโปดีตุตตีอีกาปี (capo di tutti i capi; boss of all bosses) หรือ ปาดรีโน (Padrino; Godfather) เป็นศัพท์ที่ใช้กันเป็นหลักโดยสื่อ สาธารณชน และกลุ่มผู้บังคับใช้กฎหมายของสหรัฐและอิตาลี เพื่อระบุตัวหัวหน้ากลุ่มอาชญากรที่มีอำนาจมากในกลุ่มซิซิเลียนมาเฟียหรืออเมริกันมาเฟียที่มีอิทธิพลอย่างมากทั่วทั้งองค์การ ศัพท์ดังกล่าวได้รับการนำมาใช้ในสหรัฐโดยคณะกรรมาธิการคีฟอเวอร์ใน ค.ศ. 1950
อเมริกันมาเฟีย
ราว ค.ศ. 1900 จูเซปเป โมเรลโล เป็นเจ้าพ่อมาเฟียที่มีอำนาจมากในนครนิวยอร์ก เหล่ามาเฟียคนอื่น ๆของนคร และนครอื่น ๆ ของสหรัฐ เรียกเขาว่า กาโปเดย์กาปี แต่หลังจากที่เขาเข้าเรือนจำ เซบาสเตียโน ดีแกตาโน รับตำแหน่งนี้ใน ค.ศ.1910 แต่หลังจากที่เขาหายสาบสูญ ซัลวาโตเร ดาคัวลา รับตำแหน่งนี้ใน ค.ศ.1912 แต่หลังจากที่เขาถูกสังหาร โจ แมสเซเรีย รับตำแหน่งนี้ใน ค.ศ.1928 แต่หลังจากที่เขาต้องต่อสู้ในสงครามคาสเตลลามมาเรเซ ในการต่อกรกับ ซัลวาทอร์ มารันซาโน; กาสพาร์ เมสซีนา รับตำแหน่งนี้ใน ค.ศ.1930 จากการประชุมในบอสตัน แต่หลังจากสงครามยุติ และแมสเซเรียถูกสังหาร เมสซีนาลงจากตำแหน่ง และมารันซาโนได้แต่งตั้งให้ตนเองเป็นเจ้าพ่อของทุกเจ้าพ่อใน ค.ศ.1931 แต่หลังจากที่เขาถูกสังหาร ลัคกี ลูเชียโน ได้ยกเลิกตำแหน่งนี้ ด้วยเพราะเชื่อว่าตำแหน่งดังกล่าวได้สร้างความขัดแย้งระหว่างครอบครัว และทำให้ผู้ดำรงตำแหน่งตกเป็นเป้าของผู้ที่ทะเยอทะยาน เขาเสนอให้จัดตั้งคณะกรรมการขึ้นมาเพื่อเป็นคณะผู้นำของเหล่ามาเฟีย ซึ่งเหล่ามาเฟียทั้งหลายได้เห็นชอบกับแนวคิดนี้ คณะกรรมการจะดูแลกิจกรรมมาเฟียทั้งหมดในสหรัฐ และทำหน้าที่เป็นสื่อกลางแก้ไขความขัดแย้งระหว่างครอบครัว
คณะกรรมการจะประกอบไปด้วยเหล่าเจ้าพ่อมาเฟียจากห้าครอบครัวของนครนิวยอร์ก ร่วมกันกับครอบครัวอาชญากรรม ชิคาโกเอาท์ฟิท บัฟฟาโล เหล่าครอบครัวอาชญากรรมที่ครอบครัวเจโนวีสเป็นตัวแทน ซึ่งได้แก่ ฟิลาเดลเฟีย ดีทรอยต์ เดคาวัลคานเต เพทริอาร์กา พิตต์สเบิร์ก คลีฟแลนด์ นิวออร์ลีนส์ เหล่าครอบครัวอาชญากรรมที่ชิคาโกเอาท์ฟิทเป็นตัวแทน ซึ่งได้แก่ มิลวอกี แคนซัสซิตี เซนต์หลุยส์ ทราฟฟิคานเต ลอสแอนเจลิส ซานฟรานซิสโก และแซนโฮเซ โดยกรรมการแต่ละคนจะเป็นผู้ออกเสียงเลือกประธานคณะกรรมการ และแสดงความเห็นในเรื่องต่างๆ ตำแหน่งประธานคณะกรรมการดังกล่าวจะเป็นประธานในที่ประชุมคณะกรรมการมาเฟีย มากกว่าที่จะเป็นเจ้านายของเหล่ามาเฟียดังที่เคยเป็น แม้ว่ากาโปเดย์กาปีจะถูกยกเลิกไปแล้วโดยลูเชียโน อย่างไรก็ตาม คณะกรรมาธิการคีฟอเวอร์และเหล่าสื่อมวลชนในภายต่อมา ได้เรียกตำแหน่งประธานคณะกรรมการนี้ว่า เจ้าพ่อของเจ้าพ่อ
เหล่าเจ้าพ่อมาเฟียจากครอบครัวอาชญากรรมเจโนวีส: ลัคกี ลูเชียโน รับตำแหน่ง ค.ศ.1931–1946, แฟรงก์ คอสเตลโล ค.ศ.1946–1957, วีโต เจโนวีส ค.ศ.1957–1959, โจเซฟ โบนานโน จากครอบครัวอาชญากรรมโบนานโน ค.ศ.1959–1962, เหล่าเจ้าพ่อมาเฟียจากครอบครัวอาชญากรรมแกมบีโน: คาร์โล แกมบีโน ค.ศ.1962–1976, พอล แคสเตลลาโน ค.ศ.1976–1985, จอห์น กอตตี ค.ศ.1985–1992, วินเซนต์ จิแกนเต จากครอบครัวเจโนวีส ค.ศ.1992–1997 จากนั้นตำแหน่งได้ว่างลง กระทั่ง โจเซฟ แมสซีโน จากครอบครัวโบนานโน รับตำแหน่ง ค.ศ.2000–2004 ในช่วงเวลานี้มีเขาเพียงคนเดียว ที่เป็นเจ้าพ่อนิวยอร์กเต็มตัว ที่ไม่ได้อยู่ในเรือนจำ
โกซานอสตรา
ไม่มีตำแหน่งดังกล่าวในซิซิเลียนมาเฟีย เช่นที่ เจ้าพ่อมาเฟียในรูปแบบเก่า คาลอเจโร วิซซีนี มักถูกสื่อเรียกว่าเป็น "เจ้าพ่อของเจ้าพ่อ" แต่เหล่ามาเฟียเปนตีตีในภายหลัง เช่น ทมมาโซ บูเชตตา ให้ข้อมูลว่าไม่มีตำแหน่งนี้อยู่จริง พวกเขายังปฏิเสธว่าวิซซีนีไม่เคยเป็นผู้ปกครองของมาเฟียในซิซิลี โดยนักประวัติศาสตร์มาเฟีย ซัลวาโตเร ลูโป กล่าวว่า "ข้อความของสื่อเกี่ยวกับคำจำกัดความของ ‘กาโปเดย์กาปี’ นั้น ไม่มีรากฐานที่มาใดๆ"
อย่างไรก็ตามตำแหน่งนี้มักถูกสื่อมอบให้กับเจ้าพ่อมาเฟียที่มีอำนาจในภายต่อมา ในทศวรรษที่ 1980 และ 1990 เหล่าเจ้าพ่อของครอบครัวโคร์รีโอเนซี; ซัลวาโตเร รีนา และ เบรนาร์โด โปรเวนซาโน มักถูกสื่อยกตำแหน่งให้
ในเดือนเมษายน ค.ศ.2006 รัฐบาลอิตาลีได้จับกุมโปรเวนซาโนในบ้านไร่เล็กๆใกล้เมืองโคร์รีโอเน ผู้สืบทอดตำแหน่งจากเขา ถูกรายงานว่าเป็น มัตเตโอ เมสซีนา เดนาโร หรือไม่ก็ ซัลวาโตเร โล ปิคโคโล เรื่องนี้ถูกสันนิษฐานว่า โปรเวนซาโนมีอำนาจในการกำหนดชื่อผู้สืบทอดตำแหน่ง ซึ่งไม่เป็นที่ยอมรับอย่างเป็นเอกฉันท์ในหมู่ผู้สังเกตการณ์มาเฟีย "มาเฟียในปัจจุบันเป็นสหพันธรัฐมากกว่าจะเป็นรัฐเผด็จการ" อันโตเนียว อิงกรอยยา อัยการต่อต้านมาเฟีย ของกองอำนวยการต่อต้านมาเฟียแห่งปาแลร์โม กล่าวถึงภายหลังการปกครองแบบเผด็จการของรีนา
“โปรเวนซาโนได้จัดตั้งกลุ่มคนประเภทคณะกรรมการขึ้นมา ประมาณ 4 ถึง 7 คน พบกันไม่บ่อยนัก เฉพาะเมื่อจำเป็นต้องมีการตัดสินใจเชิงกลยุทธ์เท่านั้น" อิงกรอยยาเสริม "ในองค์กรมาเฟีย ผู้นำจะต้องอยู่เหนือคนอื่นๆไปหนึ่งก้าว ไม่เช่นนั้นทุกอย่างจะแตกสลาย ทั้งหมดขึ้นอยู่กับว่าเขาสามารถจัดการฉันทามติได้หรือไม่ และคนอื่นๆเห็นด้วยหรือขัดขืน โปรเวนซาโนรับประกันความมั่นคงได้ในระดับหนึ่ง เพราะเขามีอำนาจในการระงับข้อพิพาทภายใน"
อินดรางเกตา
ผู้ดำรงตำแหน่ง คาโปครีมีเน จะถูกเลือกตั้งขึ้นมาในการประชุมครีมีเน ซึ่งเป็นการประชุมประจำปีของอินดรางเกตา แต่คาโปครีมีเนมีอำนาจค่อนข้างน้อย ในการแทรกแซงความบาดหมาง หรือควบคุมความรุนแรงที่เกิดขึ้นระหว่างครอบครัว
SecuRom
SecuRom เป็นโปรแกรมป้องกันและตัวควบคุมลิขสิทธิ์ (การจัดการสิทธิดิจิทัล) ในแผ่น CD/DVD ได้รับการพัฒนาโดยหน่วยงาน Sony DADC โดยมีวัตถุประสงค์เพื่อขัดขวางการคัดลอกของสื่อมัลติมีเดียภายในบ้าน การคัดลอกแผ่นเกม ผู้คัดลอกเพื่อการพาณิชย์ และการวิศวกรรมย้อนกลับ โดย SecuRom นั้นจะเน้นรันบนระบบปฏิบัติการณ์ Windows เป็นหลัก
พรรคเอกภาพทาริกะห์อิสลาม
พรรคเอกภาพทาริกะห์อิสลาม (Islamic Tharikah Unity Party; ภาษาอินโดนีเซีย: Partai Persatuan Tharikah Islam, PPTI) เป็นพรรคการเมืองนิยมอิสลามในอินโดนีเซีย ในการเลือกตั้ง พ.ศ. 2498 พรรคนี้เข้าร่วมการเลือกตั้งและได้คะแนน 0.2% ได้รับเลือก 1 ที่นั่ง
ประเทศโคลอมเบียในโอลิมปิกฤดูร้อน 2024
ประเทศโคลอมเบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเข้าร่วมโอลิมปิกฤดูร้อนเป็นครั้งที่ 20
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
กีฬายิงปืนในโอลิมปิกฤดูร้อน 2004
การแข่งขันยิงปืนในโอลิมปิกฤดูร้อน 2004 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 9-17 สิงหาคม พ.ศ. 2547 จัดขึ้นที่สนาม Markopoulo Olympic Shooting Centre ซึ่งการแข่งขันกีฬายิงปืนครั้งนี้มีการแข่งขันทั้งหมด 17 รายการ คือ ประเภททีมชาย 10 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 390 คน จาก 103 ประเทศ
ยูฟ่าแชมเปียนส์ลีก นัดชิงชนะเลิศ 2013
ยูฟ่าแชมเปียนส์ลีก นัดชิงชนะเลิศ 2013 เป็นนัดชิงชนะเลิศของการแข่งขันฟุตบอล ยูฟ่าแชมเปียนส์ลีก ฤดูกาล 2012–13 และเป็นครั้งที่ 58 ของการแข่งขันชิงแชมป์สโมสรในทวีปยุโรปโดยยูฟ่า และเป็นฤดูกาลที่ 21 ตั้งแต่การเปลี่ยนชื่อ จากยูโรเปียนแชมเปียนคลับ เป็นยูฟ่าแชมเปียนส์ลีก โดยการแข่งขันนัดนี้ จะมีขึ้นที่สนามกีฬาเวมบลีย์ ชานกรุงลอนดอน ประเทศอังกฤษ ในวันที่ 25 พฤษภาคม พ.ศ. 2556 ซึ่งสนามนี้เป็นสนามเหย้าของทีมชาติอังกฤษ
ในฐานะทีมชนะเลิศ, บาเยิร์นมิวนิกจะต้องไปพบกับเชลซี ในยูฟ่าซูเปอร์คัพ 2013 และจะเป็นทีมของยูฟ่า เข้าแข่งขันในรอบรองชนะเลิศของ ฟุตบอลชิงแชมป์สโมสรโลก 2013
สถานที่แข่งขัน
สนามเวมบลีย์ หรือ สนามกีฬาเวมบลีย์ ถูกยืนยันให้เป็นสนามแข่งขันในรอบชิงชนะเลิศ เมื่อวันที่ 16 มิถุนายน พ.ศ. 2554 โดยเคยจัดการแข่งขันในรอบชิงชนะเลิศ 2011 (พ.ศ. 2554) มาแล้ว โดยเวมบลีย์จะสร้างประวัติศาสตร์โดยการเป็นสนามแรกี่ได้จัดการแข่งขันในรอบชิงชนะเลิศ 2 ครั้งภายในเวลา 3 ปี ซึ่งเป็นช่วงระยะเวลาที่สั้นที่สุดในการจัดการแข่งขัน 2 ครั้ง โดยมิเชล พลาตินี่ ประธานยูฟ่า จัดให้มีการแข่งขันที่สนามนี้ เพื่อฉลอง 150 ปีของ สมาคมฟุตบอลอังกฤษ และจะเป็นครั้งที่ 7 ที่จะจัดการแข่งขันรอบชิงชนะเลิศของการแข่งขันฟุตบอลชิงแชมป์สโมสรยุโรปที่เวมบลีย์ นับตั้งแต่ 1963, 1968, 1971, 1978, 1992 และ 2011
โดยสนามกีฬาเวมบลีย์ ก่อนที่จะมีการปรับปรุงสร้างใหม่ ได้จัดการแข่งขัน 5 ครั้ง โดยปี 1968 และ 1978 เป็นทีมจากประเทศอังกฤษ ที่แข่งขันในรอบชิงชนะเลิศ ซึ่งปี 1968 เป็น แมนเชสเตอร์ยูไนเต็ด ที่สามารถเอาชนะ ไบฟีกา 4–1 และต่อมาในปี 1978 ลิเวอร์พูล ก็ชนะ คลับบรูจ 1–0 ต่อมาในปี 1971 อาแจ็กซ์ ก็ทำสำเร็จในการคว้าแชมป์ติดต่อกัน 3 ครั้งที่เวบลีย์ ซึ่งเอาชนะ พานาธีไนกอส 2–0 ในปี 1992 บาร์เซโลนา ชนะ ซัมป์โดเรีย 1–0 โดยเป็นฤดูกาลสุดท้ายก่อนจะเปลี่ยนมาเป็นแชมเปียนส์ลีก
เมื่อมีการเปิดงาน บริติชเอ็มไพร์เอ็กซ์ฮิบีชัน ในปี ค.ศ. 1923 สนามนี้จึงรู้จักกันในชื่อ เอ็มไพร์สเตเดียม โดยปีนั้นมีการจัดการแข่งขัน รอบชิงชนะเลิศของเอฟเอคัพ โดยมีผู้ชมประมาณ 120,000 คน ระหว่างโบลตันวันเดอเรอส์ กับ เวสต์แฮมยูไนเต็ด และต่อมาก็ได้เป็นสนามเหย้าของ ทีมชาติอังกฤษ ใน ฟุตบอลโลก 1966 รวมถึงรอบชิงชนะเลิศที่อังกฤษได้ชนะ เยอรมนี 4–2 และ ฟุตบอลชิงแชมป์แห่งชาติยุโรป 1996 ต่อมาสนามถูกปิดในปี ค.ศ. 2000 และถูกสร้างใหม่ใน 3 ปีต่อมา โดยมีความจุประมาณ 90,000 ที่นั่ง และเปิดครั้งแรกเมื่อปี ค.ศ. 2007 และสนามใหม่แห่งนี้ได้ถูกจัดการแข่งขัน ยูฟ่าแชมเปียนส์ลีก รอบชิงนะเลิศ 2011 โดย บาร์เซโลนา พบกับ แมนเชสเตอร์ยูไนเต็ด ซึ่งเป็นรีแมตซ์ของการแข่งขันรอบชิงชนะเลิศใน 2 ปีก่อนหน้านี้ โดยเป็นบาร์เซโลนาที่คว้าแชมป์สมัยที่ 4 ด้วยการชนะ 3–1
โทนี มิลลิงตัน
แอนโธนี ฮอเรซ "โทนี" มิลลิงตัน (Anthony Horace "Tony" Millington; 5 มิถุนายน พ.ศ. 2486 – 5 สิงหาคม พ.ศ. 2558) เป็นอดีตนักฟุตบอลชาวเวลส์ที่เคยเล่นในตำแหน่งผู้รักษาประตูให้กับสโมสรฟุตบอลเวสต์บรอมวิชอัลเบียน คริสตัลพาเลซ ปีเตอร์โบโรยูไนเต็ดและสวอนซีซิตี ในช่วงคริสต์ทสวรรษที่ 1960 และ 1970 และลงเล่นให้กับทีมชาติเวลส์ 21 ครั้ง อาชีพนักฟุตบอลของเขาต้องสิ้นสุดลงในปี พ.ศ. 2518 เนื่องจากอุบัติเหตุทางรถยนต์ เขาเป็นพี่ชายของเกรนวิลล์ มิลลิงตัน อดีตผู้รักษาประตูของรีลและเชสเตอร์
อ้างอิง
1943 2015
เลิฟเฮี้ยวเฟี้ยวต๊อด
เลิฟเฮี้ยวเฟี้ยวต๊อด เป็นภาพยนตร์แนวโรแมนติก-คอมเมดี้ กำกับและเขียนบทโดย พจน์ อานนท์ นำแสดงโดย คุณาธิป ปิ่นประดับ, ศรัณยา จำปาทิพย์, เจนนี่ ฟิโลเมน่า, ชนัญญา พงษ์นาค และรินรดา ธุระพันธ์ ออกฉายเมื่อวันที่ 30 กรกฎาคม พ.ศ. 2558
นักแสดง
คุณาธิป ปิ่นประดับ    รับบทเป็น  ต๊อด
ศรัณยา จำปาทิพย์   รับบทเป็น   นิ้ง/แพรว
ชนัญญา พงษ์นาค    รับบทเป็น    ก๊อกนํ้า
เนื้อเรื่อง
ต๊อด (คุณาธิป ปิ่นประดับ) หนุ่มหล่อหน้าตาดีมีดีกรี...หล่อขั้นเทพ สาวเห็นเป็นต้องเหลียวหลังเมื่อบวกกับลีลาคารมคมคาย ผู้ชายอย่างต๊อดคือหนุ่มในฝันของสาว ๆ ทั้งหลาย แต่ใครจะรู้บ้างว่า...เมื่อครั้งยังเล็ก ”ผู้หญิง” ได้เคยสร้างปมเอาไว้ให้กับหัวใจดวงน้อย ๆ ของเขา
เมื่อโตขึ้นต๊อดจึงเดินหน้าบริหารเสน่ห์กับสาวไปเรื่อย ขณะเดียวกันก็พยายามทำงานเก็บสะสมเงินเอาไว้ เพื่อหวังที่จะไปรับ ยายต้อย (ดวงตา ตุงคะมณี) ผู้หญิงที่เขารักมากที่สุดกลับมาอยู่ด้วยหลังจากที่แม่ตัดสินใจส่งยายเข้าไปอยู่ในสถานพักฟื้นคนชรา ต๊อดทำงานทุกอย่างที่จะสามารถสร้างรายได้ให้กับเขาโดยมี "ฟันดะ" (ชวิน เอี่ยมชัยมงคล) เพื่อนซี้ที่ไม่ได้หล่อน้อยไปกว่ากันคอยช่วยเหลือรวมไปถึงเหล่ารุ่นน้องจอมแสบอีก 3 หนุ่ม แต่ดูเหมือนว่า ความหล่อ จะไม่ได้เป็นแค่ความโชคดีของเขา เพราะมันยังนำความวุ่นวายมาสู่ต๊อดอีกด้วย
ท่าอากาศยานนานาชาติฮะมัด
ท่าอากาศยานนานาชาติฮะมัด (مطار حمد الدولي) เป็น ท่าอากาศยานนานาชาติ ตั้งอยูในโดฮา เมืองหลวงของประเทศกาตาร์ สร้างขึ้นใหม่เพื่อใช้แทน ท่าอากาศยานนานาชาติโดฮา เพื่อเป็นท่าอากาศยานหลักของประเทศ
เป็นสนามบินที่รู้จักกันในชื่อเดิมว่า ท่าอากาศยานนานาชาติโดฮาแห่งใหม่ (NDIA), ท่าอากาศยานนานาชาติฮะมัด เดิมมีกำหนดเปิดให้บริการในปี 2009 แต่ก็เกิดความล่าช้าเรื่องค่าใช้จ่ายทำให้ท่าอากาศยานเปิดใช้จริงในวันที่ 30 เมษายน 2014 โดยเครื่องบินของกาตาร์แอร์เวย์ บินจากท่าอากาศยานนานาชาติโดฮา ผู้ให้บริการหลักอย่าง กาตาร์แอร์เวย์ และผู้ให้บริการรายอื่น ๆ ทั้งหมดย้ายมาอย่างเป็นทางการมายังสนามบินใหม่แห่งนี้เมื่อวันที่ 27 พฤษภาคม 2014